DA Den Europæiske Unions Tidende L 114/6

KOMMISSIONENS GENNEMFØRELSESFORORDNING (EU) 2016/657

af 27. april 2016

om registrering af en betegnelse i registret over garanterede traditionelle specialiteter (Lietuviškas skilandis (GTS))

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 26 og artikel 52, stk. 2, og

ud fra følgende betragtninger:

(1) I overensstemmelse med artikel 26 i forordning (EU) nr. 1151/2012 af 21. november 2012 har Litauen indgivet betegnelsen »Lietuviškas skilandis« med henblik på registrering i det register over garanterede traditionelle specialiteter, der er omhandlet i artikel 22 i forordning (EU) nr. 1151/2012.

(2) Betegnelsen »Skilandis« er tidligere registreret (2) uden betegnelsesforbehold, jf. artikel 13, stk. 1, i Rådets forordning (EF) nr. 509/2006 (3), som en garanteret traditionel specialitet. Som følge af den nationale indsigelsesprocedure, der er omhandlet i artikel 26, stk. 1, andet afsnit, i forordning (EU) nr. 1151/2012, er betegnelsen »Skilandis« blevet suppleret med udtrykket »Lietuviškas«, der angiver produktets traditionelle og særlige karakter, jf. artikel 26, stk. 1, tredje afsnit, i forordning (EU) nr. 1151/2012.

(3) Ansøgningen om registrering af betegnelsen »Lietuviškas skilandis« er blevet undersøgt af Kommissionen og efterfølgende offentliggjort i Den Europæiske Unions Tidende (4).

(4) Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Lietuviškas skilandis« registreres —

VEDTAGET DENNE FORORDNING:

Artikel 1

Betegnelsen »Lietuviškas skilandis« (GTS) registreres.

Varespecifikationen for den garanterede traditionelle specialitet »Skilandis« anses for at være specifikationen, jf. artikel 19 i forordning (EU) nr. 1151/2012, for den garanterede traditionelle specialitet »Lietuviškas skilandis«, der således beskyttes med betegnelsesforbehold.

Betegnelsen i stk. 1 henviser til et produkt i kategori 1.2. Kødprodukter (opvarmet, saltet, røget m.m.) i bilag XI til Kommissionens gennemførelsesforordning (EU) nr. 668/2014 (5).

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 27. april 2016. På Kommissionens vegne Jean-Claude JUNCKER Formand

(1) EUT L 343 af 14.12.2012, s. 1.

(2) Kommissionens forordning (EU) nr. 29/2010 af 14. januar 2010 om registrering af en betegnelse i registret over garanterede traditionelle specialiteter (Skilandis (GTS)) (EUT L 10 af 15.1.2010, s. 1).

(3) Rådets forordning (EF) nr. 509/2006 af 20. marts 2006 om garanterede traditionelle specialiteter i forbindelse med landbrugsprodukter og fødevarer (EUT L 93 af 31.3.2006, s. 1). Ophævet og erstattet af forordning (EU) nr. 1151/2012.

(4) EUT C 355 af 27.10.2015, s. 28.

(5) Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).